བོད་མི་འགའ་ཤས་ཀྱིས་དཔལ་འབྱོར་བཀོལ་སྤྱོད་བྱེད་སྟངས་མི་ཤེས་པར་རང་གི་ནང་མི་དང་བཅས་པས་དབྱར་གང་བོར་དཀའ་ལས་བརྒྱབས་ཏེ།དབྱར་རྩྭ་དགུན་འབུ་བརྐོས་པའི་ཐོག་ནས་དངུལ་ཕྲན་བུ་བྱུང་བ་དེ་དག་དོན་མེད་ཆུད་ཟོས་གཏོང་གི་ཡོད་པའི་གནས་ཚུལ་མང་པོ་ཞིག་གོ་རྒྱུ་འདུགདངུལ་ཕྲན་བུ་ལག་ཏུ་བྱུང་བ་དང་མཉམ་དུ་རྒྱ་ནག་གི་གྲོང་ཁྱེར་ཆེན་པོ་ཁག་གི་ནང་དུ་ཕྱིན་ཏེ།དོན་དག་མེད་པའི་བག་མེད་ལོངས་སྤྱོད་དང་རྒྱས་སྤྲོས་བྱས་ཏེ་དཔལ་འབྱོར་འཕྲོ་བརླག་ཏུ་བཏང་བ་མ་གཏོགས།རང་གི་ཁྱིམ་ཚང་གི་འཚོ་བ་དང་དཔལ་འབྱོར་ཡར་རྒྱས་ལ་ཕན་ཐོགས་གཏན་ནས་ཡོང་གི་མེད་པ་རེད་ཟེར།སྒོར་མོ་ཁྲི་བརྒྱ་ཉིས་བརྒྱ་ཉི་མ་ཁ་ཤས་ནང་གཏོར་བ་རེད་ཅེས་པ་དེ་འདྲ་ཡང་གོ་རྒྱུ་འདུགརང་གི་ཁྱིམ་ཚང་གི་འཚོ་བའི་དགོས་མཁོ་ལས་ལྷག་པའི་དཔལ་འབྱོར་ཡོད་ན་རང་གི་ཁྱིམ་མཚེས་ཕན་ཚུན་དང་གྲོང་སྡེ་ཕན་ཚུན་ལ་ཤེས་ཡོན་སློབ་སྦྱོང་གི་རོགས་སྐྱོར་དང༌།སྨན་བཅོས་རོགས་སྐྱོར།རྒས་གཅོང་ཉམ་ཐག་གི་རོགས་སྐྱོར་བཅས་ལ་གཏོང་ཐུབ་ན།ཆོས་འཇིག་རྟེན་གང་གི་ཆ་ནས་བཤད་ཀྱང་ཤིན་ཏུ་གཟི་བརྗིད་ཆེན་པོ་དང་རླབས་ཆེན་པོ་རེད།དེ་འདྲ་མ་ཡིན་པར་དངུལ་གང་ཡོད་པ་ཐམས་ཅད་དོན་མེད་འཕྲོ་བརླག་ཏུ་བཏང་བ་ཡིན་ན་རང་གིས་དཀའ་ལས་བརྒྱབས་པར་གྲུབ་འབྲས་མ་ཐོན་པ་རེད་ལ།རང་གི་ཁྱིམ་ཚང་གི་འཚོ་བ་དང་དཔལ་འབྱོར་ཡར་རྒྱས་འགྲོ་ཐུབ་པ་ཡོང་གི་མ་རེད།དཀའ་ལས་བརྒྱབས་ནས་བསགས་པའི་དངུལ་གང་ཡོད་པ་དེ་བེད་སྤྱོད་མ་ནོར་བ་ཞིག་གཏོང་ཤེས་དགོས་པ་དེ་གལ་ཆེན་པོ་རེད་ཅེས་བཤད་འདོད་བྱུང༌།